ONGC Plant
తూర్పుతీరంలో ఒఎన్‌జిసి రూ.34వేల కోట్లు పెట్టుబడులు
న్యూఢిల్లీ, అక్టోబరు 1 : ప్రభుత్వరంగంలోని చమురు అన్వేషణ సంస్థ ఒఎన్‌జిసి తూర్పుతీరంలో మరింత గా అన్వేషణలకుగాను వచ్చే నాలుగేళ్లలో 34 వేల కోట్లు పెట్టుబడులు పెడుతున్నట్లు ప్రకటించింది. తూర్పుతీరంలోని రెండో క్లస్టర్‌ను అభివృద్ధిచేసేందుకు ఈ పెట్టుబడులు అనివార్యం అవుతాయని అంచ నా వేసింది. ఈ క్షేత్రాల నుంచి ముడిచమురు రోజుకు 77 వేల బ్యారెళ్లు తీయవచ్చని, 16.29 మిలి యన్‌ మెట్రిక్‌ క్యూబిక్‌ మీటర్ల సహజవాయు నిక్షేపాలను 2021-22 నాటికి తీసుకునే సదు పాయం ఉందని అంచనా వేసింది. దేశీయం గాను, విదేశీప్రాజెక్టుల్లో పెట్టుబడులు పెడుతు న్న ఒఎన్‌జిసి దేశీయంగా నదీగర్భంలో ఉన్న చమురు, గ్యాస్‌నిల్వలను వెలికితీసేందుకు ఎక్కువ కృషిచేస్తోంది. ఇందుకోసం పెట్టుబడు లు పెంచింది. వచ్చే నాలుగైదేళ్లలో ఈ పెట్టుబ డులు మరింత రెట్టింపు అవుతాయని చమురు రంగ నిపుణుల అంచనా. దేశీయంగా చమురు, గ్యాస్‌పరంగా స్వయం సమృద్ధి సాధించేందుకు ప్రభుత్వం ఇప్పటికే అందుబాటులో ఉన్న చమురు అన్వేషణ సంస్థలను ప్రోత్సహిస్తోంది. ప్రైవేటురంగంలో వీటికిఅనుమతులు జారీచేస్తున్న ఎన్‌డిఎ ప్రభుత్వం ఆయిల్‌ ఇండియా, గెయిల్‌, ఒఎన్‌జిసి వంటి సంస్థలను మరింతగా పెట్టుబడులు పెట్టే దిశగా ప్రోత్సహిస్తోంది. ఇందులో భాగంగానే ఒఎన్‌జిసి వచ్చే నాలుగేళ్లలో 34వేల కోట్లు పెట్టుబడులు పెడుతున్నట్లు ప్రకటించింది.